Tameɣrut d aferdis n tkatit, yemmal-d amek iga udris n tmedyazt. Iswi nteɣ deg tesledt-agi, ad nini amek itga tmeɣrut deg tezlatin n yigerdan imecṭaḥ. Tameɣrut, d ssut aneggaru (la syllabe) id yettuɣalen deg yal afir deg tmedyazt s umata, anda amedyaz yettabaɛ illugan i watan akken ad yelhu lmentaq n usefru nni, labaɛda ma d cna ara-tid yecnu, ihi tameɣrut d nettat i as yettaken timena yelhan i usefru, maca deg tezlatin n yigerdan id nejmaɛ deg unnar , tameɣrut yella wanda ara tt-naf teqɛed yal tagara n waffir tettili-d s yiwen n usekkil deg yakk iḍrisen, yella dɣen anda yal sin n waffiren ad mxilfen ɣef sin it-id-itebɛen, akken yella anda ara t-naf ur teqɛid-ara, imi tettili-d tmenna n yisefra-ines mebla allugen i ɣef tebna tmedyazt s umata, ay-agi ad tenwali deg yimedyaten id nekkes deg wamud.